cyanic-selkie/wikianc huggingface dataset:
হাস্যরস
দর্শন সমূহ
আরথার শপেনহাউয়ার কৌতুকপ্রদ কোনও কিছুকেই রসবোধের(একটা ইংরেজি থেকে জার্মান ঋণশব্দ) সাথে তুলনা করা নিয়ে দুঃখ প্রকাশ করেন। যাহোক, বিষয়টির তত্ত্বীয় বর্ণনার ক্ষেত্রে রসবোধ এবং কৌতুক প্রায় সমার্থক ব্যবহার করা হয়। প্রতিক্রিয়া এবং উদ্দীপক বস্তুর মাঝে যে সম্পর্ক সেটাই কৌতুকের বিপরীত, রসবোধের জাত্যর্থে বলা যায়। এছাড়াও, রসবোধ কোনও ব্যক্তির হাস্যকরতা এবং উপস্থিত বুদ্ধির একটি সংমিশ্রণ বলে মনে করা হয়; যার একটি দৃষ্টান্ত শেক্সপীয়ারের স্যার জন ফালস্টাফ। ফরাসিরা অনেক ধিরে রসবোধের ধারণাটি গ্রহণ করে। এখনও ফরাসিতে মেজাজ(humeur) এবং মানসিক অবস্থা(humour) দুটি ভিন্ন শব্দ, পরেরটি কোনও ব্যক্তির মেজাজ অথবা রসবোধের প্রাচীন চারটি ধারণাকে নির্দেশ করে।
অ-ব্যঙ্গাত্মক হাস্যরসকে নির্দিষ্টভাবে মাতাল হাসি অথবা বিনোদনমূলক রঙ্গ বলা যায়।
সামাজিক নিয়ামকসমূহ
অন্য যেকোনো শিল্পের মতো রসবোধের নির্দিষ্ট শৈলী এবং ঘটনার গ্রহণযোগ্যটা নির্ভর করে সামাজিক নিয়ামকের উপর এবং ব্যক্তিবিশেষে এটা পরিবর্তিত হয়। ইতিহাসজুড়ে, সারা পৃথিবীতে বিনোদনের একটি মাধ্যম হিসেবে কৌতুক ব্যবহার করা হয়েছে, সেটা পশ্চিমা রাজাদের প্রাসাদ হোক কিংবা দূর পূর্বের কোনও গ্রাম। রসিকতা এবং বিদ্রূপের মাধ্যমে সামাজিক শিষ্টাচার এবং নির্দিষ্ট বুদ্ধিমত্তা উভয়ই প্রদর্শন করা যায়। আঠারোো শতকের জার্মান গ্রন্থকার জরগ লিচটেনবারগ বলেছিলেন "আপনার যত বেশি রসবোধ থাকবে, তত বেশি সুন্দরের দাবিদার হবেন"।
পশ্চিমা রসবোধ মতবাদ প্লেটোর মাধ্যমে শুরু হয় যিনি সক্রেটিসের ফিলেবাসে আলোকপাত করেন যে দুর্বলরা হাস্যকর জিনিসের মর্মার্থ বুঝতে অজ্ঞ এবং সেজন্য যখন তাদের উপহসিত করা হয় তারা পাল্টা কোনও কিছু করতে পারে না। পরবর্তীতে, গ্রীক দর্শনে, পয়েটিক গ্রন্থে অ্যারিস্টট্ল প্রস্তাব করেন যে বিরক্তির উদ্রেক করে না এমন কদর্য হচ্ছে রসবোধের মৌলিক জিনিস।
প্রাচীন সংস্কৃত নাটকে, ভরত মুনির নাট্য শাস্ত্র রসবোধকে নয়টি নব রস অথবা প্রধান রসের (আবেগি প্রতিক্রিয়া) মধ্যে একটি বলে উল্লেখ করেন যেটা ভবের মাধ্যমে, যেটা অভিনেতাদের আবেগের অনুকরন, শ্রোতাদের অনুপ্রাণিত করতে পারে। প্রতিটি রস মঞ্চে বর্ণিত একটি নির্দিষ্ট ভবের সাথে সম্পর্কযুক্ত।
১৯৫৭ সালের এক সাক্ষাৎকারে মেন্তো তারকা লর্ড ফ্লিয়া বলেন যে তিনি মনে করেছিলেনঃ "সারা পৃথিবীতে ওয়েস্ট ইন্ডিয়ানদের রসবোধ সবচেয়ে বেশি। এমনকি লাস কিন ফাইন [Lost and Can Not Be Found] এর মত গুরুগম্ভীর গানেও, যেখানে আখ ক্ষেতের একটি ফোটানোর পাত্র বিস্ফোরণে কয়েকজন কর্মী মারা যাওয়ার কথা বর্ণিত আছে, তাদের সহজাত বুদ্ধির দীপ্তি এবং রসবোধ জাজ্বল্যমান"।
কনফুসিয়ানিস্ট নব্য-কনফুসিয়ান গোঁড়ামি, যেটা শাস্ত্রীয় আচারপালন ও সামঞ্জস্যতাকে গুরুত্ব দেয়, ঐতিহ্যগতভাবে রসবোধকে বিধ্বংসী ও কুরুচিকর বলে হেয় করে দেখে। কিন্তু একবার একটি গৃহহীন কুকুরের অস্তিত্বের ভ্রান্ততা তুলনা করতে যেয়ে কনফুসিয়ান সাহিত্যসংগ্রহ নিজেই তার মনিবকে আত্মসমালোচনা ভিত্তিক রসবোধের একজন পছন্দকারী বলে বর্ণনা করে। ঝুয়াংঝি এর মত প্রথমদিকের ডাওইস্ট দার্শনিক গ্রন্থে কনফুসিয়ান গাম্ভীর্যকে নিয়ে মজা করা এবং স্বয়ং কনফুসিয়াসকে একজন ক্ষীণবুদ্ধিসম্পন্ন চরিত্র বলে ব্যঙ্গ করার কথা স্পষ্ট উল্লেখ আছে। বুদ্ধিদীপ্ত তর্কাদি, শ্লেষ, পরিস্থিতিগত কৌতুক এবং যৌনসহবাস ও অশ্লীল সাহিত্যের মত নিষিদ্ধ বিষয়ের সংমিশ্রণ যেসব কৌতুক বইয়ে থাকতো সেগুলো শতাব্দী ধরে জনপ্রিয় ছিল। স্থানীয় শিল্প অনুষ্ঠান, গল্পবলা, আঞ্চলিক উপন্যাস এবং কবিতা হাস্যকর শৈলী ও চেতনার ব্যাপক বৈচিত্র্য প্রদর্শন করে।
আধুনিক চীনা রসবোধ শুধুমাত্র আদিবাসী ঐতিহ্য দ্বারাই প্রভাবিত হয়নি বরং মুদ্রণ সংস্কৃতি, চলচ্চিত্র, টিভি এবং ইন্টারনেট থেকে আসা বিদেশী হাস্যরস দ্বারাও প্রভাবিত হয়েছে। ১৯৩০ সালে যখন "ইউমো"(humor) কে হাস্যরসের নতুন বর্ণান্তর হিসেবে ধরা হয় তখন রম্য সাহিত্যে একটি আকর্ষণীয় উম্মাদনার সৃষ্টি হওয়ার পাশাপাশি চীনের মত একটি আংশিক বিদেশী পেশায় থাকা গরিব এবং দুর্বল দেশে কি ধরনের কৌতুকপূর্ণ চেতনা সবচেয়ে উপযুক্ত তা নিয়ে আবেগপূর্ণ বিতর্কের সূচনা হয়। মাও যেদং এর শাসনামলে কিছু ধরনের কৌতুক আনুষ্ঠানিকভাবে স্বীকৃতি পেলেও হাস্যরসের প্রতি রাষ্ট্রের দৃষ্টিভঙ্গি ছিল মূলত দমনমূলক। রাষ্ট্রীয় পৃষ্ঠপোষকতায় একটি আক্রমণাত্মক বিবাচন ব্যবস্থা থাকা সত্ত্বেও ১৯৮০ সালের সামাজিক উদারীকরণ, ১৯৯০ সালের সাংস্কৃতিক বাজারের বাণিজ্যিকিকরন এবং ইন্টারনেটের আগমন প্রত্যেকেই সাম্প্রতিক দশকে চীনে নতুন ধরনের হাস্যরস প্রচলনে সহায়তা করেছে।
হাস্যরসের সামাজিক পরিবর্তনের রূপ এই অনুমান করে যে শারীরিক আকর্ষণীয়তার মতো কিছু নির্দিষ্ট বৈশিষ্ট্য রসবোধের উপর প্রভাব ফেলে। এই তত্ত্বটি রম্যলেখক, একজন শ্রোতা এবং বিষয়বস্তুর হাস্যরসের সঙ্গে সংযোগ স্থাপনের সাথে সম্পর্কযুক্ত। এই নির্দিষ্ট তত্ত্বের সাথে যে দুটি পরিবর্তন জড়িত তাহলো হাস্যরসের বিষয়বস্তু এবং হাস্যকর ব্যক্তি সম্পর্কে শ্রোতাদের উপলব্ধির পরিবর্তন, যেকারণে হাস্যকর ব্যক্তি এবং শ্রোতাদের মাঝে একটি সম্পর্ক স্থাপিত হয়। সামাজিক পরিবর্তনের রূপটি রসবোধকে অভিযোজিত হিসেবে বিবেচনা করে কারণ এটা বর্তমান অবস্থাকে হাস্যকর করার সাথে সাথে এই বার্তা দেয় যে তার পরবর্তী ইচ্ছাও হবে হাস্যরস দেয়া। আত্মসমালোচনামূলক হাস্যরসে এই তত্ত্ব সুচিন্তিতভাবে ব্যবহার করা হয় যেখানে একজন অন্য আরেকজনের সামাজিক গোষ্ঠীর মাঝে নিজেকে খাপ খাইয়ে নেয়ার ইচ্ছা পোষণ করে। যদিও অন্যের সহানুভূতি অর্জনের হাতিয়ার হিসেবে আত্মসমালোচনামূলক হাস্যরস হচ্ছে দুর্বলতা এবং ভুলের পরিচায়ক তবুও এই তত্ত্ব থেকে এটা বলা যায় যে অন্য নিয়ামকগুলো অনুকূলে থাকলে এই ধরনের রসবোধ রম্যলেখকের প্রতি আবেগপ্রবন আকর্ষণ বাড়িয়ে দিতে পারে। যেখানে হাস্যরস ব্যবহার করে শিক্ষার্থীদের জ্ঞান সম্বন্ধীয় ক্ষমতার উন্নতি করা হয় সেখানে শিক্ষা ও পাঠদানের সময় সামাজিক পরিবর্তনের এই রূপটি ব্যবহার করা যেতে পারে। রসবোধ একটি অনুকূল এবং ঘরোয়া শ্রেণীকক্ষ পরিবেশ তৈরি করতে পারে যা শিক্ষার্থীদের আগ্রহ এবং স্বতঃস্ফূর্তটায় উৎসাহী করে।
কলেজ পড়ুয়া ৯০% তরুণ এবং ৮১% তরুণী বলে যে আবেগপূর্ণ সঙ্গীর ক্ষেত্রে রসবোধকে একটি অত্যন্ত গুরুত্বপূর্ণ বৈশিষ্ট্য হিসেবে দেখা হয়। গুরুত্বপূর্ণ ব্যক্তির ক্ষেত্রে রসবোধ এবং সততাকে সবচেয়ে গুরুত্বপূর্ণ প্রধান দুইটি বিশেষণ হিসেবে স্থান দেয়া হয়েছিল। সেই থেকে দেখা যায় একটা আবেগপূর্ণ সম্পর্ক যত গাঢ় হয় ততই রসবোধ আরও বেশি প্রকট এবং বেশি গুরুত্বপূর্ণ হয়ে ওঠে। সাম্প্রতিক গবেষণায় দেখা যায় শারীরিক আকর্ষণীয়তার সাথে রসবোধের প্রকাশ হচ্ছে ভবিষ্যৎ মিথস্ক্রিয়ার জন্য প্রধান দুইটি উপাদান। ডেটিং, গুরুত্বপূর্ণ সম্পর্ক এবং যৌন সংসর্গের ক্ষেত্রে পুরুষের তুলনায় নারীরা শারীরিক আকর্ষণীয়তাকে কম গুরুত্বপূর্ণ বলে বিবেচনা করে। অপরদিকে, গুরুত্বপূর্ণ সম্পর্ক এবং বিয়ের জন্য নারীরা রসবোধসহীন ব্যক্তির চেয়ে রসবোধসম্পন্ন ব্যক্তিদের বেশি আকাংখিত মনে করে যখন সেই ব্যক্তিরা শারীরিকভাবে আকর্ষণীয় হয়।
এছাড়া, অন্যরা রসবোধসম্পন্ন ব্যক্তিদের অধিক উৎফুল্ল কিন্তু রসবোধহীন ব্যক্তিদের তুলনায় কম বুদ্ধিসম্পন্ন হিসেবে মনে করে। একটি প্রুতিশ্রুত সম্পর্কের ক্ষেত্রে আত্মসমালোচনা ভিত্তিক রসবোধ শারীরিকভাবে আকর্ষণীয় ব্যক্তির উপযোগ বাড়ায় বলে দেখা গেছে। ম্যাকমাস্টার বিশ্ববিদ্যালয়ের এক সমীক্ষায় দেখা গেছে একটি নির্দিষ্ট সম্পর্কের সহযোগীর উপযোগিতা বৃদ্ধির জন্য রসবোধ সহায়তা করে, কিন্তু এটা তখনি কাজ করে যখন পুরুষরা কৌতুক করে এবং নারীরা তা মূল্যায়ন করে। পুরুষদের অধিক রসবোধসম্পন্ন নারীদের জীবনসঙ্গী হিসেবে পছন্দের ক্ষেত্রে যেমন কোনও প্রমাণ পাওয়া যায়নি ঠিক তেমনি নারীদের রসবোধসম্পন্ন অন্য নারীদের সুপ্ত সঙ্গী হিসেবে পছন্দ করার পক্ষেও প্রমাণ অনুপস্থিত। যখন নারীদের বাধ্য-নির্বাচন পরিকল্পনা দেয়া হয়েছিল, তখন রসবোধসম্পন্ন ব্যক্তিদের কম সৎ এবং বুদ্ধিমান ভাবার পরও তাদের ভবিষ্যৎ জীবনসঙ্গী হিসেবে নির্বাচন করেছিল। পোষ্ট-হক বিশ্লেষণ কৌতুকের গুন এবং অনুকূল সিদ্ধান্তের মধ্যে কোনও সম্পর্ক দেখায় না।
সাধারণভাবে মনে করা হয় রসবোধ উচ্চতর মানবিক সুখী (শারীরিক এবং মনস্তাত্ত্বিক উভয়ই) হওয়াতে সাহায্য করে। রসবোধ এবং মনস্তাত্ত্বিক কল্যাণের উপর পূর্বের গবেষণা বলে যে উচ্চতর মনস্তাত্ত্বিক কল্যাণ অর্জন এবং রক্ষা করতে রসবোধ বস্তুত প্রধান ভূমিকা পালন করে। এই প্রকল্প রসবোধের সাধারন পদ্ধতিগত প্রকল্প নামে পরিচিত। যেটা বোঝায়, ইতিবাচক হাস্যরস ইতিবাচক স্বাস্থ্য আনয়ন করে। কিন্তু রসবোধ যে বস্তুত অধিক ভালো মনস্তাত্ত্বিক কল্যাণের কারণ এই দাবিকে সমসাময়িক সব গবেষণা মেনে নেয় নি। পূর্বের কিছু গবেষকের এই সীমাবদ্ধতা ছিল যে রসবোধকে সবসময় ইতিবাচক হিসেবে ধরে নেয়ার কারণে তারা রসবোধের একটি একমাত্রিক উপায় হিসেবে ব্যবহার করতে বেশি ঝুঁকতেন। তারা কৌতুকের প্রকার এবং তার শৈলী বিবেচনা করেন নি। উদাহরণস্বরূপ, স্ব-পরাজিত অথবা আক্রমনাত্মক হাস্যরস। গবেষণায় দেখা যায় ২ প্রকারের রসবোধ, যার প্রতিটি ২ টি শৈলী দ্বারা তৈরি, সর্বমোট ৪ টি শৈলী তৈরি করে। এই দুই প্রকার হচ্ছে অভিযোজিত বনাম অ-অভিযোজিত হাস্যরস। অভিযোজিত হাস্যরস পদ্ধতিগত এবং স্ব-বৃদ্ধিকারী হাস্যরসের সমন্বয়ে এবং অ-অভিযোজিত হাস্যরস স্ব-পরাজিত এবং আক্রমনাত্মক হাস্যরসের সমন্বয়ে গঠিত। এই প্রত্যেক প্রকার শৈলী একজন ব্যক্তির সামগ্রিক মনস্তাত্ত্বিক এবং ব্যক্তিত্বগত সুখের উপর বিভিন্ন প্রভাব ফেলতে পারে।
হাস্যরস এবং মনস্তাত্ত্বিক কল্যাণের উপর গবেষণায় জানা যায় উচ্চস্তরের অভিযোজিত হাস্যরস (সম্মিলিত এবং স্ব-উন্নত উভয়ই) উন্নত আত্ত্ব-মর্যাদা, ইতিবাচক প্রভাব, অধিক স্ব-পারদর্শিতার সাথে দুশ্চিন্তা নিয়ন্ত্রণ এবং সামাজিক মিথস্ক্রিয়ার সাথে সম্পর্কযুক্ত। এগুলোর সবই মনস্তাত্ত্বিক কল্যাণের উপাদান। এছাড়াও, সংযোজিত হাস্যরস মনস্তাত্ত্বিক সমস্যা থাকার পরেও মানুষকে তাদের কল্যাণের ব্যাপারে সজাগ রাখতে পারে। অপরদিকে, অ-অভিযোজিত হাস্যরস (আক্রমনাত্মক এবং আত্ত্ব-হেয়মূলক) তুলনামূলক খারাপ মনস্তাত্ত্বিক কল্যাণের সাথে সম্পর্কযুক্ত যেটা অধিক দুশ্চিন্তা এবং হতাশা আনয়ন করে। তাই বলা যায়, যদি হাস্যরস নেচিবাচক চরিত্রের হয় তবে সেটা মনস্তাত্ত্বিক কল্যাণের উপর ক্ষতিকর প্রভাব ফেলতে পারে।
সাধারনভাবে কঠিন এবং দুর্বোধ্য পরিস্থিতি সহজ করতে এবং সামাজিক পরিবেশ স্বাভাবিক করতে হাস্যরস প্রায়ই ব্যবহৃত হয়। অনেকেই এটাকে ইতিবাচক এবং আনন্দদায়ক অভিজ্ঞতা বলে বিশ্বাস করে যার কারণে শরীরের উপর ইতিবাচক শারীরবৃত্তীয় প্রভাবের উপর হাস্যরসের অবদান আছে ভাবাটা যুক্তিযুক্ত। হাস্যরসের ইতিবাচক প্রভাব নির্ণয়ের এক পরীক্ষা, যেটা ছিল আসলে হাস্যরস এবং ব্যথা সহনশীলতার উপর সম্পর্ক নিরুপনে, ক্যারেন জিয়ের, বারবারা ভেল্কার এবং উলিবালদ রুচের দ্বারা ১৯৯৪ সালে পরিচালনা করা হয়েছিল।
সাইমন কমিশন
সাইমন কমিশন বা ইন্ডিয়ান স্ট্যাটু্যটরি কমিশন রিপোর্ট বা ভারতীয় সাংবিধানিক কমিশন ছিল ব্রিটিশ পার্লামেন্টের সাতজন সদসবৃন্দের দ্বারা গঠিত কমিশন যারা ১৯২৭ সালেতে ভারতের সংবিধানিক পুনর্গঠন অধ্যয়ন করতে এসেছিলেন। ভারতে ভারতীয় সমস্যাবলি অনুসন্ধান করে শাসনতান্ত্রিক সংস্কার সম্পর্কে প্রতিবেদন পেশ করার জন্য এই কমিশন গঠন করা হয়েছিল (১৯২৭)। এই কমিশন ছিল সরকার ও বিরোধীদলীয় আটজন সংসদ সদস্য নিয়ে গঠিত একটি সংসদীয় কমিশন। সভাপতি স্যার জন সাইমনের নামানুসারে এ কমিশন সাইমন কমিশন নামেও পরিচিত। কাজী নজরুল ইসলাম সাইমন কমিশনের রিপোর্ট নামে ব্যাঙ্গাত্মক একটি কবিতা লিখেন। ১৯২৮ সালের ৩০ অক্টোবর, লালা লাজপত রায় সাইমন কমিশনের বিরুদ্ধে অনুষ্ঠিত প্রদর্শনীতে অংশগ্রহণ করেন। সেখানে তিনি পুলিশের লাঠি চার্চে গভীর ভাবে আহত হন। গুরুতরভাবে আহত হয়ে তিনি বলেছিলেন, ‘’আমার শরীরে করা ব্রিটিশের প্রহার, ব্রিটিশের ধংসের কারণ হয়ে উঠবে’’। ব্রিটিশের প্রহারে গুরুতরভাবে আহত হওয়ার ফলে ১৯২৮ সালের ১৭ নভেম্বর তাঁর মৃত্যু হয়।
১৯১৯ খ্রিস্টাব্দে ব্রিটিশ সরকার যে সংস্কার আইন প্রবর্তন করেছিলেন তা উদ্দেশ্য পূরণে ব্যর্থ হয়। তারপর একের পর এক আন্দোলনে ভারতীয় রাজনীতি আবর্তিত হয়। অসহযোগ আন্দোলনের তীব্রতা এবং স্বরাজ্য দলের কর্মসূচি ব্রিটিশ সরকারকে যথেষ্ট ভাবিয়ে তুলেছিল । এই অবস্থায় ব্রিটিশ সরকার ভারতীয়দের দাবিদাওয়া ও অসন্তোষের মূল কারণগুলি অনুসন্ধানের জন্য একটি কমিশন গঠন করেন। ইংল্যান্ডের উদারনৈতিক নেতা ও প্রখ্যাত সংবিধানবিশেষজ্ঞ ও লেফটেন্যান্ট গভর্নর জেনারেল স্যার জন সাইমনের নেতৃত্বে এই কমিশন গঠিত হয়েছিল বলে এটি সাইমন কমিশন নামে পরিচিত । এই কমিশনের সাতজন সদস্যই শ্বেতাঙ্গ এবং ব্রিটিশ পার্লামেন্টের সদস্য ছিলেন । সাইমন কমিশনের বিশিষ্ট সদস্যরা হলেন লর্ড স্ট্র্যাথকোনা, ভাইকাউন্ট বার্নহ্যাম, কর্নেল স্টিফেন ওয়েলিস, লেনফক্স, মেজর এটলি ও এডওয়ার্ড ক্যারোগান। সাইমন কমিশন ভারতে আসেন ১৯২৭ খ্রিস্টাব্দে। তখন ভারতের গভর্নর জেনারেল ছিলেন লর্ড আর্উইন (১৯২৬-১৯৩১)। এই কমিশনকে হোয়াইট কমিশন বলা হয়, কারণ এখানে সমস্ত সদস্যরা সাদা চামড়ার মানুষ ছিলেন। কোনো ভারতীয় প্রতিনিধিকে এই কমিশনে সদস্য হিসেবে না নেওয়ায় ভারতীয়রা এটিকে বয়কট করেন।
দিল্লির লৌহস্তম্ভ
thumb|দিল্লির লৌহস্তম্ভ দিল্লির লৌহস্তম্ভ কুতুব মিনার চত্বরে অবস্থিত ৬০০০ কিলোগ্রামের বেশি ওজনের  উঁচু একটি স্তম্ভ। যা তার মরচে-নিরোধক ধাতব উপাদানের জন্য বিখ্যাত। ক্ষয়নিরোধী চরিত্রের জন্য পুরাতাত্ত্বিক ও ধাতুবিদ্যা বিশারদেরা দিল্লির লৌহস্তম্ভকে "প্রাচীন ভারতের ধাতুবিদ্যার উন্নতির একটি উল্লেখযোগ্য নিদর্শন" বলে মনে করেন। স্তম্ভটির উপাদানে সমস্তরে আয়রন হাইড্রোজেন ফসফেটের কেলাস থাকায় লোহায় ফসফরাসের মাত্রা অনেক বেশি, যা এই উপাদানে ক্ষয়নিরোধক চরিত্রের জন্য দায়ী। যদিও এই বিষয়ে সন্দেহের প্রচুর অবকাশ রয়েছে, তবুও মনে করা হয়ে থাকে যে, ৪০২ খ্রিষ্টাব্দে গুপ্ত সাম্রাজ্যের উদয়গিরিতে এই স্তম্ভটি প্রথম স্থাপিত হয়েছিল। ১২৩৩ খ্রিষ্টাব্দে স্তম্ভটিকে দিল্লির বর্তমান অবস্থানে সরিয়ে নিয়ে আসা হয়।
বর্ণনা
পাদদেশ থেকে স্তম্ভশীর্ষ পর্য্যন্ত ছয় টন ওজনের এই স্তম্ভের দৈর্ঘ্য, যার মধ্যে মাটির তলায় প্রোথিত। ঘণ্টাকৃতি স্তম্ভশীর্ষটি  উচ্চ ও স্তম্ভশীর্ষটির ভূমি  উচ্চতা বিশিষ্ট। স্তম্ভের নিচের অংশের পরিধি  এবং ওপরের অংশের পরিধি । দর্শকদের দ্বারা ক্ষতিসাধনের নিরিখে ১৯৯৭ খ্রিষ্টাব্দে স্তম্ভের চারপাশেে একটি বেড়াজাল তৈরি করা হয়।
প্রকৃত অবস্থান
স্তম্ভটির প্রথম অবস্থান সম্বন্ধে বিতর্ক রয়েছে। বালসুব্রহ্মণ্যম এই স্তম্ভের ধাতব উপাদান বিশ্লেষণ করেন। তার মতে, এই স্তম্ভ প্রথমে মধ্য প্রদেশের বিদিশা নগরীর নিকটে উদয়গিরি গুহাসমূহে অবস্থিত ছিল। স্তম্ভের গায়ে উৎকীর্ণ লিপিতে স্তম্ভটির অবস্থান বিষ্ণুপদগিরিতে বলে উল্লেখ করা হয়েছে। উদয়গিরি গুহাসমূহ দ্বিতীয় চন্দ্রগুপ্তের সঙ্গে সম্পর্কিত এবং গুপ্ত যুগের বিষ্ণু উপাসনার জন্য পরিচিত বলে বিষ্ণুপদগিরি প্রকৃতপক্ষে এই স্থান বলেই মনে করা হয়েছে। এছাড়া উল্লেখ্য যে, মধ্য ভারতে লোহা খননের প্রাচীন ইতিহাস রয়েছে। ত্রয়োদশ শতাব্দীতে দিল্লির সুলতান শামসুদ্দিন ইলতুতমিশ বিদিশা আক্রমণ করে এই স্তম্ভটিকে দিল্লি সরিয়ে নিয়ে যান।
লেখ
এই স্তম্ভের গায়ে বিভিন্ন সময়ের বেশ কয়েকটি লিপি রয়েছে। এর মধ্যে প্রাচীনতম লেখটি গুপ্ত যুগে ব্রাহ্মী লিপিতে সংস্কৃত ভাষায় উৎকীর্ণ রয়েছে। এই লেখ অনুসারে জানা যায়, এই স্তম্ভ বিষ্ণুর সম্মানে স্থাপিত হয়েছিল। এই লিপিতে চন্দ্র নামক এক রাজার সাহস ও গুণাবলী বর্নিত রয়েছে। কিন্তু কিছু পণ্ডিতের মতে চন্দ্র ও মৌর্য্য সম্রাট চন্দ্রগুপ্ত মৌর্য্য এক ব্যক্তি ছিলেন এবং স্তম্ভটির প্রতিষ্ঠাকাল ৯১২ খ্রিস্টপূর্বাব্দ বলে মনে করেছেন। কিন্তু লেখটির ব্রাহ্মী লিপি ও সংস্কৃত ভাষার চরিত্র বিশ্লেষণ করে স্থির করা হয়েছে, যে এই লেখটি গুপ্ত যুগের এবং রাজা চন্দ্র ও দ্বিতীয় চন্দ্রগুপ্ত একই ব্যক্তি। ১৯০৩ খ্রিষ্টাব্দে পণ্ডিত বাঁকে রায় লেখটির বক্তব্য বিশ্লেষণ করেন। তার বিশ্লেষণ থেকে জানা যায় রাজা চন্দ্র বঙ্গ দেশে যুদ্ধ করেন ও সপ্ত সিন্ধু অতিক্রম করে বাহ্লীক দেশ অধিকার করেন। এই স্তম্ভটি তার মৃত্যুর পর বিষ্ণুর সম্মানার্থে বিষ্ণুপদগিরিতে স্থাপিত হয়।
১০৫২ খ্রিষ্টাব্দে স্তম্ভের গায়ে উৎকীর্ণ অপর একটি লেখতে তোমর শাসক দ্বিতীয় অনঙ্গপালের উল্লেখ রয়েছে।
প্রাথমিক অদ্বৈত অবস্থান
মহাবিশ্বের ঐতিহ্যগত মডেলসমূহ
সাধারণ আপেক্ষিকতাকে ব্যবহার করে মহাবিশ্বের সূচনা সম্পর্কে ধারণা করা হয়। মহাজাগতিক স্ফীতিশীলতা নিয় আজকের সর্বোত্তম মডেলগুলো অনুসারে, মহাবিশ্বের শুরুতে মহাবিশ্বের সমস্ত ভর, শক্তি এবং স্থানকাল অসীম ঘনত্বের ঘনীভূত অবস্থায় ছিল, আর সেই অবস্থায় তার আকার মানুষের মাথার আকার থেকে একটি সুউচ্চ দালান সমৃদ্ধ শহরের সমান হতে হতে পারে। মহাবিশ্বের শুরুতে কী হয়েছিল তা অনুসন্ধান করার জন্য কেবল সাধারণ আপেক্ষিকতার ব্যবহার অনেক সমালোচিত হয়েছে, কেননা প্রাথমিক মহাবিশ্বের উচ্চ-শক্তির পরিবেশের ক্ষেত্রে কোয়ান্টাম বলবিদ্যা একটি উল্লেখযোগ্য বিষয় হয়ে ওঠে, এবং কেবল সাধারণ আপেক্ষিকতার ব্যবহার এক্ষেত্রে সঠিক হিসাব দিতে ব্যর্থ হয়। মহাবিষ্ফোরণের ঐতিহ্যগত মডেলে কেবল সাধারণ আপেক্ষিকতা ব্যবহারজনিত ত্রুটির প্রতিক্রিয়া হিসেবে মহাবিশ্বের উদ্ভবের বিকল্প তাত্ত্বিক মডেল তৈরি প্রস্তাব করা হয়েছে। এদের মধ্যে একটি হল স্ট্রিং তত্ত্ব-ভিত্তিক মডেল, যেখানে দুটো ব্রেন এর মধ্যে সংঘর্ষ ঘটার ফলে ভর ও শক্তির সৃষ্টি হয়। ব্রেন হচ্ছে মহাবিশ্বের চেয়েও অনেক বড় ঝিল্লী।
প্রাথমিক অদ্বৈত অবস্থান বা আসল মহা বিষ্ফোরণ দেখা অসম্ভব, কারণ অদ্বৈত অবস্থানের মধ্যে স্থান ও কালের অস্তিত্ব থাকে না, তাই মহাবিষ্ফোরণের পূর্বে কোনভাবেই সেখান থেকে বিকিরণ নির্গত হতে পারবে না। যদিও অসীম ঘনত্বের অদ্বৈত অবস্থানের কোন প্রত্যক্ষ প্রমাণ নেই, তবুও মহাবিশ্ব যে খুব উত্তপ্ত ও ঘন অবস্থা থেকে প্রসারিত হয়েছে মহাজাগতিক অণুতরঙ্গ পটভূমি বা কসমিক মাইক্রোওয়েভ ব্যাকগ্রাউন্ড হচ্ছে তার একটি প্রমাণ।
অদ্বৈত অবস্থানের বিকল্প
কোয়ান্টাম বলবিদ্যার দ্বারা সৃষ্ট সমস্যার ফলে মহাবিষ্ফোরণ কেন ঘটে এবং এর পূর্বে কী ছিল তা নিয়ে বিভিন্ন নতুন মডেল প্রস্তাব করা হয়। এদের মধ্যে একটি হচ্ছে লুপ কোয়ান্টাম গ্র্যাভিটি। এটি মহাবিশ্বের সূচনাকে বিগ বাউন্স এর সমাহার এর দ্বারা ব্যাখ্যা করতে চায়, যেখানে কোয়ান্টাম চাঞ্চল্যের কারণে মহাবিশ্বের প্রসারণ ঘটে। এটি একই সাথে মহাবিশ্বের একটি চাক্রিক মডেলের ভবিষ্যদ্বাণী দান করে। অর্থাৎ এটি অনুসারে পুরনো মহাবিশ্বের ধ্বংসের পর নতুন মহাবিশ্বের সৃষ্টি হবে। আর এই প্রত্যেকটি নতুন মহাবিশ্বের ভৌত ধ্রুবকগুলো ভিন্ন হবে। এম-তত্ত্ব এবং মহাজাগতিক অণুতরঙ্গ পটভূমি বা কসমিক মাইক্রোওয়েভ ব্যাকগ্রাউন্ড (সিএমবি) থেকে আসা আরেক ব্যাখ্যা অনুসারে মহাবিশ্ব আসলে বহু-মহাবিশ্ব বা মাল্টিভার্স এর অনেকগুলো মহাবিশ্বের মধ্যে একটি, এবং কোয়ান্টাম চাঞ্চল্যের ফলে আরেকটি মহাবিশ্ব থেকে আমাদের এই মহাবিশ্বের উৎপত্তি হয়েছে। এই ব্যাখ্যাটি একটি মাত্র মহাবিশ্বের অস্তিত্বের ধারণার বিরুদ্ধে।
মীনা কান্দাসামি
ইলাভেনিল মীনা কান্দাসামি একজন ভারতীয় কবি, ঔপন্যাসিক, অনুবাদক, সমাজকর্মী ও নারীবাদী যিনি তামিলনাড়ুর চেন্নাইয়ে বাস করেন। তিনি নারী ও দলিতদের অধিকার আদায়ের জন্য কাজ করেন। ২০০৬ সালে বার হয় তার কবিতার বই টাচ এবং এর চার বছর পর বার হয় মিজ মিলিটান্সি। বইদ্বয়ের জন্য তিনি ব্যাপকভাবে প্রশংসিত হন। ২০০১-২০০২ থেকে তিনি দ্বিমাসিক ইংরেজি সাময়িকী দলিত সম্পাদনা করে আসছেন। আইওয়া বিশ্ববিদ্যালয়ে আন্তর্জাতিক লেখার প্রোগ্রামে ভারতের প্রতিনিধিত্ব করেছেন তিনি। সাহিত্যকর্মের বাইরে তিনি নারী, রাজনীতি, দলিত, দুর্নীতি প্রভৃতি বিষয়ে বলিষ্ঠ কণ্ঠস্বর। সামাজিক যোগাযোগমাধ্যমে তিনি সরব। তিনি আউটলুক ইন্ডিয়া, দ্য হিন্দুর মত পত্রিকায় কলাম লিখে থাকেন।  ২০১২ সালে হায়দ্রাবাদের ওসমানিয়া বিশ্ববিদ্যালয়ে গরুর মাংস খাওয়া বিতর্কে অংশ নিয়ে তিনি আলোচিত-সমালোচিত হন।
প্রারম্ভিক জীবন ও শিক্ষা
১৯৮৪ সালে এক তামিল পরিবারে জন্ম নেন তিনি। তার পিতামাতা দুজনেই বিশ্ববিদ্যালয়য়ে অধ্যাপনা করতেন। তার পিতামাতা তার নাম ইলাভেনিল রাখেন। এরপর তিনি লেখালেখি করার সময় নিজের নাম মীনা রাখেন। চেন্নাইয়ের আন্না বিশ্ববিদ্যালয় থেকে সমাজভাষাবিজ্ঞানে ডক্টরেট অব ফিলোসফি ডিগ্রি অর্জন করেন তিনি। তিনি ১৭ বছর বয়স থেকে কাব্যচর্চা শুরু করেন। এরপর দলিত সম্প্রদায়ের লেখকদের বই ইংরেজিতে অনুবাদ শুরু করেন তিনি।
লেখক
তার লেখনীতে ফুটে ওঠে নারীদের বঞ্চনার কথা, ফুটে ওঠে দলিতদের অধিকার আদায়ের কথা। ২০০৬ সালে তার লেখা কবিতার বই টাচ প্রকাশিত হয়, যেটির ভূমিকা লিখেছিলেন কমলা সুরাইয়া। বইটি পাঁচটা ভাষায় অনূদিত হয়। এরপর তার বই মিজ মিলিটান্সি প্রকাশিত হয়। বইটি জাতপাত বিরোধী ও নারীবাদী দৃষ্টিভঙ্গি নিয়ে লেখা। মাস্কারা, মাই লাভার্স স্পিকস অব রেপ এর জন্য তিনি পুরস্কৃত হয়েছিলেন। তার লেখনী প্রকাশিত হয়েছে বিভিন্ন সংগ্রহ ও জার্নালে। তন্মধ্যে উল্লেখযোগ্য হল: অ্যান্থলজি অব কন্টেম্পোরারি ইন্ডিয়ান পোয়েট্রি, দ্য লিটল ম্যাগাজিন, কাব্য ভারতী, দ্য নিউ ইন্ডিয়ান এক্সপ্রেস, আউটলুক, তেহেলকা ইত্যাদি। ২০০৯ সালে আইওয়া বিশ্ববিদ্যালয়ে ইন্টারন্যাশনাল রাইটিং প্রোগ্রামে ভারতের প্রতিনিধিত্ব করেছিলেন। সর্বকনিষ্ঠ ভারতীয় হিসেবে তিনি ওখানে ভারতের প্রতিনিধিত্ব করেছেন। তিনি বিভিন্ন কবিতা উৎসবে বিচারকের দায়িত্ব পালন করেছেন। এছাড়াও, আয়াঙ্কালি নামের এক দলিত নেতার জীবনীগ্রন্থ যৌথভাবে রচনা করেছেন তিনি। ২০১৪ সালে কিলভেনমানি গণহত্যা নিয়ে দ্য জিপসি গডেস শিরোনামে বই লিখেন।
সমাজকর্মী
নারী ও দলিতদের অধিকার আদায়ে তিনি সদা তৎপর। তার লেখনীতে ফুটে ওঠে তার দৃষ্টিভঙ্গি। তিনি নারী ও দলিতদের বিপদে আপদে তাদের পাশে এসে দাঁড়ান। তাদের প্রতি ঘটা অনাচার অবিচারের বিরুদ্ধে তিনি প্রতিবাদী কণ্ঠস্বর। সমাজে ঘটা অনাচারের বিরুদ্ধে প্রতিবাদী কণ্ঠস্বর হওয়ার জন্য তাকে শিকার হতে হয় হুমকির। তিনি এসবের পরোয়া করেন না। তিনি নারী ও দলিতদের সাহায্য অব্যাহত রাখেন।
ওসমানিয়া বিশ্ববিদ্যালয়ে বিফ ফেস্টিভালে অংশগ্রহণ
২০১২ সালে ওসমানিয়া বিশ্ববিদ্যালয়ের হোস্টেলের 'খাদ্যে ফ্যাসিবাদ' এর বিরোধিতা করে ক্যাম্পাসে বিফ ফেস্টিভালের আয়োজন করে। এতে তিনি ছাড়াও ২০০ জন শিক্ষক ও ছাত্র অংশ নেন। তিনি সেখানে অনুষ্ঠানের সপক্ষে বক্তৃতা করেন। এরপর ডানপন্থী সংগঠন অখিল ভারতীয় বিদ্যার্থী পরিষদ বিদ্যায়তনকে রণক্ষেত্রে পরিণত করে। মীনা কান্দাসামিকে সামাজিক যোগাযোগমাধ্যমে তীব্র ভাষায় আক্রমণ করে ডানপন্থী সংগঠন ও সংগঠন সংশ্লিষ্টরা।
দ্য নেটওয়ার্ক অব উইমেন ইন মিডিয়া ইন্ডিয়া তার প্রতি আক্রমণের তীব্র নিন্দা জানায়। তিনি ক্যাম্পাসে তার দেখা সহিংসতার সমালোচনা করে আউটলুক ইন্ডিয়ায় নিবন্ধ লিখেছিলেন।
অনুবাদক
তিনি তামিল ভাষায় বহু কবিতা ও কবিতার বই অনুবাদ করেছেন। এছাড়াও তিনি দক্ষিণ ভারতীয় ভাষায় সাহিত্যচর্চা করা বিভিন্ন লেখকদের বই ইংরেজিতে অনুবাদ করেছেন।
অভিনেত্রী
তিনি মালয়লাম ভাষার চলচ্চিত্র ওরাঅলপ্পোক্কাম এ অভিনয় করেছেন।
ভার্ড ৭ ৫০৭-শ্রেণীর ল্যান্ডিং ক্রাফট ট্যাংক
ভার্ড ৭ ৫০৭-শ্রেণী হলো বাংলাদেশে নির্মাণাধীন ল্যান্ডিং ক্রাফট ট্যাংক (এলসিটি) জাহাজের শ্রেণী যা বাংলাদেশ নৌবাহিনী কর্তৃক ব্যবহৃত হবে। এই জাহাজগুলো ভার্ড মেরিন কোম্পানি, কানাডা এর প্রযুক্তিগত সহায়তায় খুলনা শিপইয়ার্ডে নির্মাণ করা হচ্ছে। ভার্ড ৭ ৫০৭ ল্যান্ডিং ক্র্যাফট সিরিজের উপর ভিত্তি করে নির্মাণাধীন প্রতিটি জাহাজ সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম হবে। এছাড়াও জাহাজগুলি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করবে।
ইতিহাস
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় ও বৈদেশিক উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। এছাড়াও উপকূলবর্তী নৌঘাঁটিতে চলাচল করার জন্য এসব উভচর জাহাজের প্রয়োজন ছিলো। যুদ্ধ ও শান্তি কালীন সময়ে চট্টগ্রাম, মোংলা, সেন্ট মার্টিন দ্বীপ এবং তৎসংলগ্ন উপকূলীয় এলাকায় উভচর অভিযান পরিচালনার পাশাপাশি ল্যান্ডিং ফোর্স, ট্যাংক, অস্ত্র, গোলাবারুদ ও রসদ সরবরাহের জন্য এসব জাহাজের প্রয়োজনীয়তা বিশেষভাবে পরিলক্ষিত হয়। এরই ধারাবাহিকতায়, অক্টোবর, ২০২২ সালে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং ভার্ড মেরিন কোম্পানি, কানাডা এর মধ্যে প্রযুক্তি হস্তান্তর সহ ৩টি ল্যান্ডিং ক্রাফট ট্যাংক জাহাজ নির্মাণের চুক্তি স্বাক্ষরিত হয়। ১৫ জুন, ২০২২ সালে তৎকালীন খুলনা নেভাল এরিয়া কমান্ডার রিয়ার এডমিরাল মোহম্মদ আনোয়ার হোসেন-এনজিপি, পিসিজিএম, এনডিসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। খুলনা শিপইয়ার্ডের ব্যবস্থাপনা পরিচালক কমোডর এম শামসুল আজিজ-এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন। আন্তর্জাতিক খ্যাতিসম্পন্ন যুক্তরাজ্য ভিত্তিক ক্লাসিফিকেশন সোসাইটি লয়েডস রেজিস্ট্রার এর নীতিমালা অনুসরন করে প্রায় ৩২০ কোটি টাকা ব্যয়ে এসব জাহাজ নির্মিত হচ্ছে।
বৈশিষ্ট্য ও যান্ত্রিক কাঠামো
প্রতিটি জাহাজের প্রস্তাবিত দৈর্ঘ্য, প্রস্থ , গভীরতা সম্মুখ,  পশ্চাৎ এবং সর্বোচ্চ গতিবেগ । নির্মাণাধীন প্রতিটি জাহাজ ২টি  ক্যাটারপিলার ডিজেল ইঞ্জিন সজ্জিত হবে। এছাড়াও ২টি ৩৪০ কিলোওয়াট বাউদুইন জেনারেটর (ফ্রান্স), ১টি ১৬৫ কিলোওয়াট বাউদুইন জেনারেটর (ফ্রান্স) (সাপোর্ট), জেডএফ গিয়ারবক্স (জার্মানি) এবং ২টি শ্যাফট যুক্ত থাকবে। জাহাজগুলো ৬০ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ৩৫০ টন কার্গো বহন করতে সক্ষম। এছাড়াও প্রতিটি জাহাজ এমবিটি-২০০০ সামরিক ট্যাংক, ৩৫০ জন সেনাসদস্য এবং ৬টি সামরিক ট্রাক পরিবহন করতে সক্ষম হবে। সেন্সর এবং কার্যপদ্ধতি হিসেবে প্রতিটি জাহাজে থাকবে: নৌবহরে যুক্ত হওয়ার পর প্রতিটি জাহাজ ৫টি মিডিয়াম আর্টিলারি গান, ৬টি সামরিক ট্যাংক, ১২টি সাঁজোয়া যান, ১৮টি সামরিক ট্রাক, ৩৫০ জন সেনাসদস্য এবং ৩৫০ টন কার্গো পরিবহনে সক্ষম হবে।
রণসজ্জা
দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজসমূহে রয়েছে:
বগুড়া ক্যান্টনমেন্ট পাবলিক স্কুল ও কলেজ
বগুড়া ক্যান্টনমেন্ট পাবলিক স্কুল ও কলেজ হলো বাংলাদেশের বগুড়া জেলার শাজাহানপুর উপজেলার বগুড়া সেনানিবাস এর অভ্যন্তরে অবস্থিত একটি উচ্চ মাধ্যমিক শিক্ষাপ্রতিষ্ঠান।
ইতিহাস
সেনানিবাসে কর্মরত সেনাসদস্যদের সন্তান-সন্ততি ও পোষ্যদের যুগোপযোগী শিক্ষা প্রদানের জন্য অন্যান্য সেনানিবাসের মতো বগুড়া সেনানিবাসে ১৯৭৯ সালে ‘ক্যান্টনমেন্ট পাবলিক স্কুল ও কলেজ’ প্রতিষ্ঠা করা হয়। তৎকালীন প্রেসিডেন্ট জিয়াউর রহমান প্রতিষ্ঠানটির ভিত্তিপ্রস্তর স্থাপন করেন। সেনানিবাসসমূহ মূল শহর হতে দূরবর্তী অঞ্চলে অবস্থিত হওয়ায় বাংলাদেশ সেনাবাহিনীকে এমন পদক্ষেপ গ্রহণ করতে হয়। প্রতিষ্ঠানটি ১৯৮৪ সালে উচ্চ মাধ্যমিক পর্যায়ে উন্নীত হয়। ‘বগুড়া ক্যান্টনমেন্ট পাবলিক স্কুল ও কলেজ’ বাংলাদেশ সেনাবাহিনী প্রতিষ্ঠিত ও পরিচালিত শিক্ষাপ্রতিষ্ঠানসমূহের মধ্যে অন্যতম এবং উত্তরবঙ্গের একটি স্বনামধন্য শিক্ষাপ্রতিষ্ঠান।
শিক্ষা কার্যক্রম
শিক্ষাকার্যক্রম পরিচালনার সুবিধার্থে শ্রেণি কার্যক্রমকে প্রভাতি ও দিবা দুই শাখায় বিভক্ত করা হয়েছে। এর আওতায় নার্সারি থেকে পঞ্চম শ্রেণিকে প্রভাতি শাখায় এবং ষষ্ঠ থেকে দশম শ্রেণিকে দিবা শাখার অন্তর্ভুক্ত করা হয়েছে। সকাল ৭.৩০ থেকে ১০.৪০ পর্যন্ত প্রভাতি শাখা এবং ১১.০০ থেকে ৩.৩০ ঘটিকা পর্যন্ত দিবা শাখার ক্লাস পরিচালিত হয়। এছাড়া কলেজ শাখায় একটি শিফটেই ৮.৩০ থেকে ২.০০ পর্যন্ত ক্লাস পরিচালিত হয়।  প্রতিটি শাখা, শ্রেণি ও ফরম যথাক্রমে উপাধ্যক্ষ, ইনচার্জ ও শ্রেণিশিক্ষকের তত্ত্বাবধাননে পরিচালিত হয়। সময়োপযোগী পাঠদান ও শিক্ষার্থীর শিক্ষণ কার্যক্রমকে ফলপ্রসূ করতে প্রতিষ্ঠানের শ্রেণীকক্ষসমূহকে সম্পূর্ণ মাল্টিমিডিয়া শ্রেণীকক্ষে পরিণত করা হয়েছে। এর সাথে যুক্ত করা হয়েছে হাই ডেফিনিশন সাউন্ড সিস্টেম। ফলে একযোগে সকল শ্রেণীকক্ষে যেকোনো নোটিশ প্রদানসহ বিশেষ অবস্থায় শ্রেণীকক্ষে প্রাত্যহিক সমাবেশ আয়োজন করা যায়।
৪৮৩
৪৮৩ গ্রেগরীয় বর্ষপঞ্জির একটি সাধারণ বছর।
বগুড়া ক্যান্টনমেন্ট পাবলিক স্কুল ও কলেজ
শিক্ষা কার্যক্রম
সমগ্র প্রতিষ্ঠানে ১৮৬ জন শিক্ষকমণ্ডলী প্রভাতি, দিবা এবং কলেজ শাখায় দায়িত্বরত রয়েছেন। এছাড়া প্রতিষ্ঠানের দাপ্তরিক কাজ পরিচালনার জন্য প্রশাসনিক বিভাগে ১৬১ জন স্টাফ-কর্মচারী রয়েছেন। এছাড়া সমগ্র প্রতিষ্ঠানের যাবতীয় প্রশাসনিক ও শিক্ষা কার্যক্রম নিয়ন্ত্রণ করে পরিচালনা পর্ষদ ও সম্পাদনা পর্ষদ। ১১ পদাতিক ডিভিশনের জেনারেল অফিসার কমান্ডিং ও বগুড়া এরিয়ার কমান্ডার মেজর জেনারেল মোঃ খালেদ-আল-মামুন, পিবিজিএম, এনডিসি, পিএসসি বর্তমানে প্রতিষ্ঠানের সম্পাদনা পর্ষদের প্রধান পৃষ্ঠপোষক। এছাড়া ১১১ পদাতিক ব্রিগেডের কমান্ডার ব্রিগেডিয়ার জেনারেল এম খায়ের উদ্দীন,‌ এএফডব্লিউসি, পিএসসি‌ প্রতিষ্ঠানের সভাপতি এবং কর্নেল তুুুুুহিন মোহাম্মদ মাসুদ, বিপিএম, বিজিওএম, জি অধ্যক্ষের দায়িত্ব পালন করছেন। এঁদের পাশাপাশি দুজন অভিভাবক প্রতিনিধি ও দুজন শিক্ষক প্রতিনিধির সমন্বয়ে পরিচালনা পর্ষদ গঠিত ।
সহশিক্ষা কার্যক্রম
থাম্ব|বার্ষিক ক্রীড়া প্রতিযোগিতা (মার্চপার্স্ট)|267x267পিক্সেল প্রতিষ্ঠানের সহশিক্ষা কার্যক্রমের জন্য রয়েছে বিতর্ক, সাধারণ জ্ঞান, গণিত অলিম্পিয়াড, বিজ্ঞান ক্লাব, ভাষা ক্লাব, তায়কোয়ান্দো, হাতের লেখা, চিত্রাঙ্কন, উপস্থিত বক্তৃতা, নাচ, গান, আবৃত্তি ইত্যাদি বিভিন্ন ক্লাব। প্রতিষ্ঠানের প্রতিটি শিক্ষার্থী এগুলোর যেকোনো একটি ক্লাবের সঙ্গে জড়িত। সপ্তাহের প্রতি বৃহস্পতিবার টিফিনের পরবর্তী দুইটি পিরিয়ডে শিক্ষার্থীদের জন্য ক্লাব অনুযায়ী আলাদা আলাদা 'হবি সোসাইটি' ক্লাস অনুষ্ঠিত হয়। পাশাপাশি খেলাধুলার জন্য রয়েছে প্রতিষ্ঠানের ফুটবল, ক্রিকেট, বাস্কেটবল ও টেবিল টেনিস দল। এই দলগুলো প্রতিবছর বিভিন্ন আন্তঃক্যান্টনমেন্ট ও আন্তঃপ্রতিষ্ঠান পর্যায়ের খেলায় অংশগ্রহণ করে। এছাড়া অত্র প্রতিষ্ঠানে বিএনসিসি, রোভার স্কাউট ও গার্ল গাইডসের মতো সংগঠনগুলোর শাখা রয়েছে। প্রতিষ্ঠানের বিপুল সংখ্যক শিক্ষার্থী এই সকল সংগঠনের মাধ্যমে বিভিন্ন সমাজকল্যাণমূলক কাজের সঙ্গে যুক্ত রয়েছে। বিগত বছরগুলোতে বেশ কয়েক বার অত্র প্রতিষ্ঠানের বিএনসিসি ও রোভার স্কাউট দল বিদেশের মাটিতে এই দেশ ও প্রতিষ্ঠানের প্রতিনিধিত্ব করেছে। প্রায় প্রতিবছর অত্র প্রতিষ্ঠানের রোভার স্কাউট শাখা হতে এক বা একাধিক শিক্ষার্থী মহামান্য রাষ্ট্রপতির নিকট থেকে পিএস (প্রেসিডেন্ট স্কাউট) অ্যাওয়ার্ড লাভ করে। ২০১৮ সালে অত্র প্রতিষ্ঠানের কলেজ শাখার শিক্ষার্থী স্কাউট জুনায়েদ আনজুম পিএস অ্যাওয়ার্ড অর্জনের পাশাপাশি যুক্তরাষ্ট্রে অনুষ্ঠিত ২৪তম বিশ্ব স্কাউট জাম্বুরীতে অংশগ্রহণের সুযোগ লাভ করেন।
বিভাগসমূহ
থাম্ব|গ্রুপ ডিসপ্লে|267x267পিক্সেলবর্তমানে বগুড়া ক্যান্টনমেন্ট পাবলিক স্কুল ও কলেজ এর কলেজ শাখায় (একাদশ ও দ্বাদশ) ৩টি বিভাগ রয়েছে। যথা-
এছাড়া স্কুল শাখায় ৯ম ও ১০ম শ্রেণিতে ২টি বিভাগ রয়েছে। শাখাগুলো হল,
ক্যাম্পাস
thumbnail|বগুড়া ক্যান্টনমেন্ট পাবলিক স্কুল ও কলেজ (সেনানিবাসের অভ্যন্তরে)|270x270pxবগুড়া ক্যান্টনমেন্ট পাবলিক স্কুল ও কলেজের সম্পূর্ণ ক্যাম্পাসের ক্ষেত্রফল ১৪.৫ একর। ক্যাম্পাসে প্রাথমিক, মাধ্যমিক ও কলেজ শাখা মিলিয়ে মোট ৩ টি ভবন রয়েছে, যেগুলো যথাক্রমে শিক্ষাভবন-১, ২ ও ৩ নামে পরিচিত। প্রতিটি ভবনের সামনে রয়েছে সুবিশাল খেলার মাঠ এবং প্রতিটি ভবনে একটি করে মোট তিনটি লাইব্রেরি ও বৈজ্ঞানিক গবেষণার জন্য বিভিন্ন ল্যাবরেটরি রয়েছে। এছাড়া প্রতিষ্ঠানের প্রশাসনিক কার্যাদি পরিচালনার জন্য রয়েছে প্রশাসনিক ভবন। প্রতিষ্ঠানটির মূল ফটক প্রতিষ্ঠানের পূর্ব দিকে ঢাকা-বগুড়া মহাসড়কের পাশে অবস্থিত। প্রতিষ্ঠানের গাড়িগুলো পার্কিং-এর জন্য রয়েছে পৃথক গ্যারেজ। এছাড়াও রয়েছে মসজিদ, ক্যান্টিন, অডিটোরিয়াম, শহিদ মিনার, অভিভাবক বিশ্রামাগার ও বাস্কেটবল গ্রাউণ্ড। সম্পূর্ণ  ক্যাম্পাসটি সিসিটিভি ক্যামেরা দ্বারা নিয়ন্ত্রিত। এটি একটি পরিচ্ছন্ন ও ধূমপানমুক্ত ক্যাম্পাস। প্রতিদিন দক্ষ পরিচ্ছন্ন কর্মী দ্বারা ক্লাসরুম, ভবনের করিডোর, ওয়াশ রুম, খেলার মাঠ ও প্রতিষ্ঠানের অন্যান্য স্থান পরিষ্কার করা হয়। এর পরিচ্ছন্ন ও সবুজ পরিবেশ যেকোনো কাউকে মুগ্ধ করে তোলে। প্রতিষ্ঠানের বৃক্ষ গুলোর মধ্যে নারকেল, পাম,  কাঁঠাল, বড়ই, মেহগনি, কামরাঙ্গা, আমলকী, হরিতকি , তেঁতুল  ইত্যাদি উল্লেখযোগ্য। এছাড়া প্রতিষ্ঠানের বিভিন্ন স্থানে বাহারি রঙের ও নানা প্রজাতির ফুলের বাগান করা হয়েছে। প্রতিষ্ঠানের মালিগণ পরম যত্নের সঙ্গে ও কঠোর পরিশ্রমের মাধ্যমে বাগানগুলোর পরিচর্যা করেন। ২০২০ সালে মাঝিড়া ক্যান্টনমেন্ট ও জাহাঙ্গীরাবাদ ক্যান্টনমেন্ট-এর সকল মেজর ইউনিটের মাঝে ফুল বাগান প্রতিযোগিতায় বগুড়া ক্যান্টনমেন্ট পাবলিক স্কুল ও কলেজ ১ম স্থান অধিকার করে।
সাফল্য
২০২১ সালে সার্বিক মান বিবেচনায় বাংলাদেশ সেনাবাহিনী পরিচালিত ক্যান্টনমেন্ট পাবলিক স্কুল ও কলেজসমূহের মধ্যে অত্র প্রতিষ্ঠানের স্কুল শাখা ‘১ম রানারআপ’ হিসেবে ২য় স্থান অর্জন করে ও কলেজ শাখা সার্বিক মান বিবেচনায় ৯ম স্থান অর্জন করে। বিগত ২০২০ ও ২০১৯ সালে স্কুল শাখা ‘শ্রেষ্ঠ স্কুল’ হিসেবে ১ম স্থান অর্জন করে ও কলেজ শাখা ‘প্রথম রানারআপ’ হিসেবে ২য় স্থান অর্জন করে। এছাড়াও স্কুল শাখা ২০০৬ সালে ২য় স্থান, ২০০৭ সালে ১ম স্থান, ২০১১ সালে ১ম স্থান, ২০১২ সালে ২য় স্থান, ২০১৩ সালে ১ম স্থান, ২০১৪ সালে ২য় স্থান, ২০১৫ সালে ৩য় স্থান, ২০১৬ সালে ২য় স্থান, ২০১৭ সালে ২য় স্থান, ২০১৮ সালে ২য় স্থান এবং কলেজ শাখা ২০১০ সালে ২য় স্থান, ২০১১ সালে ১ম স্থান, ২০১২ সালে ২য় স্থান, ২০১৩ সালে ৩য় স্থান অর্জন করে। বর্তমানে আন্তঃক্যান্টনমেন্ট সহ উপজেলা, জেলা, বিভাগ এমনকি জাতীয় পর্যায়ের বিভিন্ন প্রতিযোগিতায় ১ম, ২য় ও ৩য় স্থান অধিকার করে অত্র প্রতিষ্ঠানের শিক্ষার্থীরা কৃতিত্বের স্বাক্ষর রেখে চলেছে। উল্লেখ্য, ২০১৯ সালে চ্যানেল আই-এ প্রচারিত ‘ইস্পাহানি মির্জাপুর বাংলাবিদ’ প্রতিযোগিতার ৩য় বর্ষের ‘সেরা বাংলাবিদ’ নির্বাচিত সাজেদুর রহমান শাহেদ অত্র প্রতিষ্ঠানের শিক্ষার্থী। ২০২২ সালে NASA কর্তৃক আয়োজিত 'International Talent Hunt Competition' এ সমগ্র বাংলাদেশের মাঝে ১ম স্থান অর্জন করে আমেরিকায় প্র্রশিক্ষণ ও শিক্ষাবৃত্তির সুযোগ লাভ করেন অত্র প্রতিষ্ঠানের শিক্ষার্থী জারিফ-জাবির আখতার। এছাড়া ২০১৮ সালে রাশিয়ার মস্কোতে অনুষ্ঠিত Aloha Mental Arithmetic International Competition-এ গ্র্যাণ্ড চ্যাম্পিয়ন হওয়ার গৌরব অর্জন করে অত্র প্রতিষ্ঠানের ২য় শ্রেণির শিক্ষার্থী তামজিদ মিরাজ। সহপাঠ্যক্রমিক কার্যক্রমের পাশাপাশি একাডেমিক কার্যক্রম ও বিভিন্ন পাবলিক পরীক্ষার ফলাফলেও 'বগুড়া ক্যান্টনমেন্ট পাবলিক স্কুল ও কলেজ' এক উজ্জ্বল নাম। পিইসি, জেএসসি, এসএসসি ও এইচএসসি পরীক্ষায় প্রতিষ্ঠানটি বেশ কয়েক বার ‘রাজশাহী শিক্ষাবোর্ড’-এ প্রথম স্থান অধিকার করেছে। বিগত ২০১৯ সালের পিইসি, জেএসসি ও এইচএসসি পরীক্ষায় যথাক্রমে ৯১.৮৮%, ৮০.২৯% ও ৫০.৩৩% এবং ২০২০ সালে এসএসসি পরীক্ষায় ৯৬.৮৬% A+ সহ শতভাগ শিক্ষার্থী পাস করেছে। এছাড়া প্রতিবছর অত্র প্রতিষ্ঠান থেকে উল্লেখযোগ্য পরিমাণ শিক্ষার্থী সরকারি বিশ্ববিদ্যালয়, মেডিকেল কলেজ, বুয়েট, কৃষি বিশ্ববিদ্যালয়, বাংলাদেশ সেনাবাহিনী ইত্যাদি ক্ষেত্রে পড়াশোনা ও চাকরির সুযোগ পেয়ে থাকে।
তথ্যসূত্র
__নির্ঘণ্ট__ __নতুন_অনুচ্ছেদের_সংযোগ__
মুসলমানদের ছুটির দিন
ঈদুল ফিত্‌র, রমজান এবং ঈদুল আজহা - এই তিনটিই প্রধান মুসলিমদের ছুটির দিন। ঈদুল ফিত্‌র রমজান (মাসব্যাপী আহার বর্জন)-এর শেষে পালিত হয় এবং মুসলমানরা এসময় সাধারণত: যাকাত (দান) প্রদান করে। ঈদুল আযহা হজ্জ্ব (মক্কায় বার্ষিক তীর্থগমন)-এর শেষে পালিত হয় এবং মুসলিমরা এতে একটি পশুকে উৎসর্গ করে ও তার মাংস পরিবার, স্বজন এবং দরিদ্রদের মাঝে বণ্টন করে দেয়।
সকল ইসলামিক দিবস চন্দ্র দিনপঞ্জি অনুসারে পালিত হয় এবং এটি সৌর ক্যালেন্ডরের সাথে সামঞ্জস্য রেখে পরিবর্তীত হয়। ইসলামিক ক্যালেন্ডরে ১২ মাস এবং ৩৫৪ বা ৩৫৫ দিন রয়েছে।
রাফায়েল ভারান
রাফায়েল জাভিয়ের ভারান (Raphaël Varane, ; জন্ম: ২৫ এপ্রিল ১৯৯৩; রাফায়েল ভারান নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০০০–০১ মৌসুমে, ফরাসি ফুটবল ক্লাব এলেমের যুব পর্যায়ের হয়ে খেলার মাধ্যমে ভারান ফুটবল জগতে প্রবেশ করেছেন এবং পরবর্তীকালে লঁসের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, ফরাসি ক্লাব লঁসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; লঁসের হয়ে মাত্র এক মৌসুমে ২৩ ম্যাচে ২টি গোল করার পর ২০১১–১২ মৌসুমে তিনি প্রায় ১১ মিলিয়ন ইউরোর বিনিময়ে স্পেনীয় ক্লাব রিয়াল মাদ্রিদে যোগদান করেছেন। রিয়াল মাদ্রিদের হয়ে তিনি সর্বমোট ৩টি লা লিগা শিরোপা জয়লাভ করেছেন। তিনি রিয়াল মাদ্রিদের হয়ে মাত্র ২৪ বছর বয়সে ৩টি উয়েফা চ্যাম্পিয়নস লিগ শিরোপা জয়লাভ করেছেন, যা তিনি উয়েফা চ্যাম্পিয়নস লিগের সর্বকনিষ্ঠ খেলোয়াড় হিসেবে রেকর্ড গড়েছিলেন; তার পূর্বে এমন কীর্তি ইতালীয় সাবেক রক্ষণভাগের খেলোয়াড় পাওলো মালদিনি করেছিলেন, যিনি ২৬ বছর বয়সে ৩টি শিরোপা জয়লাভ করতে সক্ষম হয়েছিলেন। ২০২১–২২ মৌসুমে, তিনি প্রায় ৪০ মিলিয়ন ইউরোর বিনিময়ে রিয়াল মাদ্রিদ হতে ইংরেজ ক্লাব ম্যানচেস্টার ইউনাইটেডে যোগদান করেছেন।
২০১০ সালে, ভারান ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৩ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৭৯ ম্যাচে ৫টি গোল করেছেন। তিনি ফ্রান্সের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং উয়েফা ইউরো ২০২০-এ অংশগ্রহণ করেছেন, যার মধ্যে ২০১৮ সালে দিদিয়ে দেশঁয়ের অধীনে ফিফা বিশ্বকাপের শিরোপা জয়লাভ করেছেন।
ব্যক্তিগতভাবে, ভারান বেশ কিছু পুরস্কার জয়লাভ করেছেন, যার মধ্যে ২০১৮ সালে উয়েফার বর্ষসেরা দলে এবং ফিফা ফিফপ্রো বিশ্ব একাদশে অন্তর্ভুক্তি অন্যতম। দলগতভাবে, ভারান এপর্যন্ত ১৯টি শিরোপা জয়লাভ করেছেন, যার মধ্যে ১৮টি রিয়াল মাদ্রিদের হয়ে এবং ১টি ফ্রান্সের হয়ে জয়লাভ করেছেন।
প্রারম্ভিক জীবন
রাফায়েল জাভিয়ের ভারান ১৯৯৩ সালের ২৫শে এপ্রিল তারিখে ফ্রান্সের লিলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
ভারান ফ্রান্স অনূর্ধ্ব-১৮, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ফ্রান্সের বয়সভিত্তিক দলের হয়ে তিনি ১৮ ম্যাচে অংশগ্রহণ করে ৩টি গোল করেছেন।
২০১৩ সালের ২২শে মার্চ তারিখে, মাত্র ১৯ বছর ১০ মাস ২৫ দিন বয়সে, ডান পায়ে ফুটবল খেলায় পারদর্শী ভারান টেমপ্লেটবিদেশের বিরুদ্ধে অনুষ্ঠিত ২০১৪ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে ফ্রান্সের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ফ্রান্স ৩–১ গোলের ব্যবধানে জয়লাভ করেছিল। ফ্রান্সের হয়ে অভিষেকের বছরে ভারান সর্বমোট ৪ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ৭ মাস ২৭ দিন পর, ফ্রান্সের জার্সি গায়ে প্রথম গোলটি করেছেন; ২০১৪ সালের ১৮ই নভেম্বর তারিখে, সুইডেনের বিরুদ্ধে ম্যাচে অঁতোয়ান গ্রিয়েজমানের কর্নার হতে হেড করার মাধ্যমে ম্যাচের একমাত্র করার মাধ্যমে তিনি আন্তর্জাতিক ফুটবলে তার প্রথম গোলটি করেছেন,  একই ম্যাচে তিনি ফ্রান্সের হয়ে প্রথমবারের মতো অধিনায়কের দায়িত্ব পালন করেছেন। ম্যাচটি ফ্রান্স ১–০ গোলের ব্যবধানে জয়লাভ করেছিল।
২০১৮ সালের ৬ই সেপ্টেম্বর তারিখে জার্মানির মিউনিখের অ্যালিয়াঞ্জ এরিনায় অনুষ্ঠিত জার্মানির বিরুদ্ধে ম্যাচে অংশগ্রহণ করার মাধ্যমে তিনি ফ্রান্সের জার্সি গায়ে তার ৫০তম ম্যাচ খেলেছেন, ম্যাচটি ০–০ গোলে ড্র হয়েছিল, যেখানে তিনি পূর্ণ ৯০ মিনিট খেলার পাশাপাশি ফ্রান্সের অধিনায়কের দায়িত্ব পালন করেছেন।
নেহরু রিপোর্ট
নেহেরু রিপোর্ট(১৯২৮) ছিল একটি স্মারকলিপি যা নতুন স্বায়ত্ত শাসনের জন্য ভারতের সংবিধান রূপলেখা। এইটি প্রস্তুত করা হয়েছিল সমস্ত দলের অধিবেশনের মাধ্যমে। মতিলাল নেহেরুর নেতৃত্বে কংগ্রেস এই প্রস্তাবনাটি উপস্থাপন করে। দুইজন মুসলিম সহ এই কমিটিটিতে নয় জন অন্যান্য সদসবৃন্দ ছিল। তেজ বাহাদুর সপ্রু ছিলেন তাদের মধ্যে অন্যতম। নেহেরু রিপোর্টে প্রস্তাবিত কয়েকটি গুরুত্বপূর্ণ সুপারিশ- কঃ কেন্দ্রে দ্বি-কক্ষ বিশিষ্ট আইন সভা প্রবর্তন করতে হবে। খঃ হিন্দু-মুসলিমদের একই সাথে যুক্ত নির্বাচন দিতে হবে। গঃ ১৯ টি মৌলিক অধিকার উল্লেখ করে তা রক্ষা করার দাবি জানানো হয়। ঘঃ সর্বোচ্চ আদালত গঠন করতে হবে। ঙঃ প্রতিরক্ষা পরিষদ গঠন করতে হবে। চঃ প্রাদেশিক স্বায়ত্বশাসন দিতে হবে। ছঃ গভর্নর জেনারেল ব্রিটিশ রানী দ্বারা নির্বাচিত হলেও কেন্দ্রীয় পরিষদের সাথে পরামর্শক্রমে শাসনব্যবস্থা পরিচালনা করবেন। জঃ সার্বজনীন ভোটাধিকার নিশ্চিত করতে হবে।
২০১৭ ওয়াশিংটন রেল দুর্ঘটনা
১৮ ডিসেম্বর, ২০১৭ সালে মার্কিন যুক্তরাষ্ট্রের রাজধানী শহর ওয়াশিংটনের, ডুপয়েন্টের কাছাকাছি অ্যামট্রাক ক্যাসকেড প্যাসেঞ্জার ট্রেন ৫০১ লাইনচ্যুত হয়। এটি ওয়াশিংটনের টাকোমার, দক্ষিণে নির্মিত একটি নতুন উদ্বোধনী যাত্রী রেলপথ, পয়েন্ট ডিফায়েন্স বাইপাসের দক্ষিণ-পশ্চিমে ছিল। ক্যাসকেড দ্বারা ব্যবহৃত পূর্বের রুটের তুলনায় বাইপাস দ্রুত গতির এবং কম সময়ে ভ্রমণের  জন্য ডিজাইন করা হয়েছিল। ইন্টারস্টেট ৫ (আই -৫) উপর একটি রেলপথ সেতু অতিক্রম করার সময়  ট্রেন এর চৌদ্দটি বগির মধ্যে ১৩ টি লাইনচ্যুত হয়।  দক্ষিণ-পশ্চিমাঞ্চলীয় আই -৫-তে বেশ কয়েকটি গাড়ি চূর্ণবিচূর্ণ হয়েছে এবং ট্রেনের কমপক্ষে তিনজন মানুষ মারা গেছেন। ট্রেনটি পুরাতন রুটের  সাথে নতুন রুটে একত্রিত হওয়ার সল্প দূরত্ব আগে দুর্ঘটনার কবলে পরে এবং লাইনচ্যুত হয়।
পেক্ষাপট
পয়েন্ট ডিফায়েন্স বাইপাস ২০১০ থেকে ২০১৭ সালে নিসকুয়ালি নদী এবং টাকোমা মধ্যে পুগেট সাউন্ড বরাবর বিএনএসএফ মূল লাইন জন্য প্রতিস্থাপক বা বাইপাস হিসাবে নির্মিত হয়েছিল। $১৮১ মিলিয়ন খরচ করে বাইপাসটি, অভ্যন্তরীণ রুট যা আই-৫ অনুসরণ করে, ওয়াশিংটন স্টেট ডিপার্টমেন্ট অব ট্রান্সপোর্টেশন (WSDOT) দ্বারা সাউন্ড ট্রানজিট, আঞ্চলিক ট্রানজিট অথরিটির মালিকানাধীন রাস্তায় নির্মিত হয়েছিল। অ্যামট্রাক ক্যাসকেড পরিষেবাটি একটি চুক্তি অপারেটর হিসাবে অ্যামট্রাক সঙ্গে, ওয়াশিংটন স্টেট এবং পরিবহন ওরেগন ডিপার্টমেন্টের একটি যৌথ প্রচেষ্টা। ১৮ ডিসেম্বর লাইনচ্যুত হওয়ার পর, নির্বাচিত কর্মকর্তারা বাইপাস রেলপথের নিরাপত্তা নিয়ে প্রশ্ন তুলেছিলেন।
অন্ধজনে দেহো আলো
অন্ধজনে দেহো আলো একটি রবীন্দ্রসঙ্গীত। বাংলা ভাষায় রচিত এটি একটি পূজা পর্যায়ের গান।  রবীন্দ্রনাথ ঠাকুর জীবিতকালে তাঁর স্বরচিত যে গানগুলো গ্রামোফোনে রেকর্ড করেছিলেন সেগুলোর মধ্যে এটি অন্যতম।
গানের কথা
অন্ধজনে দেহো আলো, মৃতজনে দেহো প্রাণ— তুমি করুণামৃতসিন্ধু করো করুণাকণা দান॥ শুষ্ক হৃদয় মম কঠিন পাষাণসম, প্রেমসলিলধারে সিঞ্চহ শুষ্ক নয়ান॥ যে তোমারে ডাকে না হে তারে তুমি ডাকো-ডাকো। তোমা হতে দূরে যে যায় তারে তুমি রাখো রাখো। তৃষিত যেজন ফিরে তব সুধাসাগরতীরে জুড়াও তাহারে স্নেহনীরে, সুধা করাও হে পান॥ তোমারে পেয়েছিনু যে, কখন্‌ হারানু অবহেলে, কখন্‌ ঘুমাইনু হে, আঁধার হেরি আঁখি মেলে। বিরহ জানাইব কায়, সান্ত্বনা কে দিবে হায়, বরষ বরষ চলে যায়, হেরি নি প্রেমবয়ান— দরশন দাও হে, দাও হে দাও, কাঁদে হৃদয় ম্ৰিয়মাণ।
৪৮৪
৪৮৪ গ্রেগরীয় বর্ষপঞ্জির একটি অধিবর্ষ।
মালয়েশিয়ায় গাঁজা
মালয়েশিয়ায় গাঁজা বেআইনি, যদিও চিকিৎসার উদ্দেশ্যে ব্যতিক্রম করার পরিকল্পনা রয়েছে। মালয়েশিয়ার আইনের অধীনে গাঁজার বিনোদনমূলক ব্যবহার দোষী সাব্যস্ত মাদক পাচারকারীদের জন্য বাধ্যতামূলক মৃত্যুদণ্ডের বিধান রয়েছে। আটকৃত ব্যক্তির নিকট ২০০ গ্রাম (৭ আউন্স) মারিজুয়ানাকে মাদক পাচার বলে ধরে নেওয়া হয়। ৫০ গ্রাম (১.৫ আউন্স) বা তার কম দখলে গ্রেফতারকৃত ব্যক্তিদের ১০ বছর পর্যন্ত কারাদণ্ডে দণ্ডিত করা হবে।
ইতিহাস
ডাচ মালাক্কা ব্রিটিশদের অধিগ্রহণের পর, ১৮২৬ সাল নাগাদ ব্রিটিশরা ভাং উৎপাদন থেকে কর বাড়াতে শুরু করে।
মালয়েশিয়ায় গাঁজার বিধিনিষেধ স্বাধীনতার আগে ব্রিটিশ মালয়ে বিপজ্জনক ড্রাগস অর্ডিন্যান্স ১৯৫২ এর মতো।
মালয়েশিয়ার বিপজ্জনক মাদক আইন ১৯৫২ অনুসারে, গাঁজা রাখা একটি দণ্ডনীয় অপরাধ। পাঁচ বছরের কারাদণ্ড বা ২০,০০০ মালয়েশীয় রিঙ্গিত পর্যন্ত জরিমানা।
ম্যাগনাস সাদেরমান
ম্যাগনাস সাদেরমান হচ্ছেন একজন সুইডিশ ডানপন্থী কর্মী এবং ফ্যাসিবাদী যিনি নর্ডিক প্রতিরোধ আন্দোলন এর একজন প্রাক্তন মুখপাত্র।
জীবনী
২০১৫ সালের মে মাসে, রুশ-ইউক্রেনীয় যুদ্ধ চলাকালীন, সাদেরমান ছিলেন রাশিয়া কর্তৃক নিষেধাজ্ঞাপ্রাপ্ত সুইডিশ ব্যক্তিদের একজন।
২০২১ সালের ১৮ মার্চ তিনি সুইডেনে কোভিড-১৯ মহামারী লকডাউন বিরোধী প্রতিবাদের অন্যতম সংগঠক হয়েছিলেন এবং ব্যাখ্যা করেছিলেন: "যারা এই সামাজিক পরিবর্তনগুলি চায় তারা বিপজ্জনক মানুষ। তারা একটুও স্থির হবে না, তারা সবকিছু চায়। সম্পূর্ণ নিয়ন্ত্রণ। ইউরোপে এর বিরুদ্ধেই মানুষ প্রতিবাদ করছে - কখনও কখনও সহিংসতার মাধ্যমে। তাদের সমর্থন দেওয়া ছাড়া আমি কিছুই করতে পারি না।"
২০২১ সালের ২০ মে, তিনি ইসরায়েল-ফিলিস্তিন সংঘর্ষ চলাকালীন একটি ইহুদি-বিরোধী প্রতিবাদ সমাবেশের অন্যতম সংগঠক ছিলেন।
সাদেরমান "দ্য ডিফিয়েন্ট ওয়ান" উপন্যাসটি লিখেছেন, যার কাহিনি একটি অল্পবয়সী শ্বেতবর্ণের মহিলাকে ঘিরে আবর্তিত হয়েছে যার সুইডিশ হাই স্কুল মূলত কালো এবং মুসলিমদের]] নিয়ে গঠিত।
৪নং ওয়ার্ড, ঢাকা উত্তর সিটি কর্পোরেশন
ওয়ার্ড নং ৪ হল ঢাকা উত্তর সিটি কর্পোরেশনের একটি প্রশাসনিক ওয়ার্ড ও নির্বাচনী এলাকা, যা অঞ্চল-২ এর অন্তর্গত। এটি প্রাক্তন ঢাকা সিটি কর্পোরেশনর ৪ নং ওয়ার্ড ছিল। ওয়ার্ড নং ৪ ঢাকা মহানগরের কাফরুল থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৫ আসনের অন্তর্গত। এ ওয়ার্ডের বর্তমান কাউন্সিলর হলেন জামাল মোস্তফা।
৪৮৫
৪৮৫ গ্রেগরীয় বর্ষপঞ্জির একটি সাধারণ বছর।
পিটার কোম্যান
পিটার জর্জ কোম্যান (Peter Coman; জন্ম: ১৩ এপ্রিল, ১৯৪৩) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৩ থেকে ১৯৭৪ সাল পর্যন্ত নিউজিল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন পিটার কোম্যান। দলে তিনি মূলতঃ ডানহাতে ব্যাটিং করতেন।
খেলোয়াড়ী জীবন
১৯৬৮ থেকে ১৯৭৯ সময়কালে ক্যান্টারবারির পক্ষে প্রথম-শ্রেণীর ক্রিকেটে নিয়মিতভাবে অংশগ্রহণ করেছেন। ঐ তুলনায় আন্তর্জাতিক ক্রিকেটে খুব কমই নিজেকে মেলে ধরতে পেরেছেন। সমগ্র খেলোয়াড়ী জীবনে তিনটিমাত্র ওডিআইয়ে অংশ নেয়ার সুযোগ হয়েছে পিটার কোম্যানের। ১১ ফেব্রুয়ারি, ১৯৭৩ তারিখে পাকিস্তানের বিপক্ষে একদিনের আন্তর্জাতিকে অভিষেক ঘটে তার। প্রথম খেলোয়াড় হিসেবে ওডিআইয়ে অংশ নিলেও কোন টেস্ট খেলার সৌভাগ্য ঘটেনি।
পূর্ব কার্বি-আংলং বন্যপ্রাণ অভয়ারণ্য
পূর্ব কার্বি আংলং অভয়ারণ্য (পূব কাৰ্বি আংলং অভয়াৰণ্য) আসামের কার্বি আংলং জেলার অন্তর্গত একটি বন্যপ্রাণী অভয়ারণ্য। এটি কার্বি আংলং-কাজিরাঙা ল্যান্ডস্কেপের একটি উল্লেখযোগ্য অংশ।
ভৌগোলিক বিবরণ
পূর্ব কার্বি আংলং অভয়ারণ্যের আয়তন প্রায় ২২১.৮১ বর্গকি:মি:। এটি গুয়াহাটি ও যোরহাট থেকে ক্রমে ১৯০ ও ১১০ কি:মি: দূরত্বে অবস্থিত।
প্রাণী
হাতি, সম্বর হরিণ, আসামি বানর, লাল বান্দর, উল্লুক ইত্যাদি ।
পাখি
হাড়গিলা, সবুজ টিয়া ইত্যাদি।
সরীসৃপ
খৈয়া গোখরা, অজগর, কচ্ছপ ইত্যাদি।
খাত্রা খাত্রা খাত্রা
খাত্রা খাত্রা খাত্রা (  বিপদ, বিপদ, বিপদ! ) কালার্স টিভিতে প্রচারিত একটি  ভারতীয় কমেডি সিরিজ যাতে অভিনয় করেন ভারতী সিং, হর্ষ লিম্বাচিয়া, আদিত্য নারায়ণ, পুনিত পাঠক, আভিকা গর, রিধিমা পণ্ডিত, গৌরব দুবে, বিকাশ গুপ্ত, আলি গণি এবং অনিতা ।
প্রফেসর অচ্যাবমিজু
প্রফেসর ওচ্যানমিজু  এস্ট্রো বয় আনিমে ও কমিক সিরজের কাল্পনিক চরিত্র।  সে  ১৯৮০ র সিরিজ, ২০০৩ র সিরিজ, এবং  চলচ্চিত্রসহ নানা এস্ট্রো বয়ের ভিডিওতে ছিল।এই চরিত্রটা সৃষ্টি ওসামু তেজুকা সৃষ্টি করেছেন। তেজুকার  অন্যান কর্মেও এই চরিত্রটিকে ব্যবহার করেছে। এই চরিত্রক্র তেজুকা এস্ট্রোর অভিবাবক হিসেবে পরিবেশন করেছেন। এই চরিত্রটি এস্ট্রোকে পরিবারিক সদস্য হিসেবে সকলের পরিচিয় দেয়।  এই চরিত্রটি  '''ডক্টর. পাকাদেরমুস জ্র. এল্ফুন, প্রফেসর পিবয় এবং  ডক্টর. ও'শাহি''' নামে ইংরেজি সংস্করণে পরিচিত।
ওচ্যানমিজু বুঝতে পারে যে এস্ট্রো বয় অন্যান্য রোবট থেকে আলাদা এবং সে এস্ট্রোকে পালিত সন্তান হিসেবে গ্রহণ করে। ওচ্যানমিজু এস্ট্রোকে একটি রোবত পরিবার তৈরি করে দেয়। যাতে এস্ট্রো পরিবার কি সেই সম্পর্কে ধারণা পায়।
বাদশা - দ্য ডন
বাদশা - দ্যা ডন বা বাদশা হল ভারত-বাংলাদেশ যৌথ প্রযোজনায় নির্মিত ও ২০১৬ সালে মুক্তি প্রাপ্ত একটি অ্যাকশন ধর্মী-রোমান্টিক চলচ্চিত্র। চলচ্চিত্রটির প্রযোজনা ও পরিবেশনা করেছে ভারত এর এসকে মুভিজ ও বাংলাদেশের জাজ মাল্টিমিডিয়া ।এই চলচ্চিত্রে প্রধান চরিত্রে অভিনয় করেছেন কলকাতার সুপারস্টার জিৎ ও বাংলাদেশ-এর নায়িকা ফারিয়া। চলচ্চিত্রটি দক্ষিণ ভারত এর ডন সিনু চলচ্চিত্রের পুনর্নির্মাণ।
সিনেমাটি ২০১৬ সালের সবচেয়ে বেশি আয়কৃত বাংলা সিনেমার গৌরব অর্জন করে। ভারত-বাংলাদেশ সহ মোট আয় ১২ কোটি।
কাহিনি
এখানে দেখানো হয়েছে একটি ছেলের ডনে পরিণত হওয়ার কাহিনি। ছেলেটি স্কুল জীবন থেকেই ডন হওয়ার স্বপ্ন দেখে ও শেষে সে ডনে পরিণত হয়।
আয়
চলচ্চিত্রটি ৬ জুলাই ২০১৬ সালে ভারতের ১২০ টির বেশি সিনেমা হলে মুক্তি পায়। প্রথম দিনে এটি ১৩ লক্ষ টাকা (₹) আয় করে এবং দ্বিতীয় দিনে ৩১ লক্ষ টাকা আয় করে। প্রথম সপ্তাহে ১.১৮ কোটি টাকা (₹) আয় করে চলচ্চিত্রটি। তিন সপ্তাহ শেষে চলচ্চিত্রটি মোট ৩.৪৫ কোটি টাকা আয় করে। ভারত থেকে সর্বোমোট সিনেমাটি আয় করে ৪.৫ কোটি। । ৭ জুলাই ২০১৬ সালে চলচ্চিত্রটি বাংলাদেশ এ মুক্তি পায় মাত্র ৪৬ টি সিনেমা হলে। প্রথম ও দ্বিতীয় দিনে চলচ্চিত্রটি যথাক্রমে ২৩ ও ২১ লক্ষ টাকা আয় করে ও প্রথম সপ্তাহ শেষে মোট ১.০৩ কোটি টাকা আয় করে। ২১ দিন পর চলচ্চিত্রটি শুধু বাংলা দেশে ২.০০ কোটি টাকা আয় করে।বর্তমানে এটি বাংলাদেশে ৪৩ টি সিনেমা হলে প্রদশিত হচ্ছে। তিন সপ্তাহ শেষে বাদশা মোট আয় করে ৫.৪৫ কোটি টাকা। বাংলাদেশ থেকে সিনেমাটি মোট আয় করে ৭.৫ কোটি। বাংলাদেশ ও ভারত সহ সিনেমাটির মোট আয় ১২ কোটি।
বড়ম্বা রাজ্য
বড়ম্বা রাজ্য ব্রিটিশ শাসিত ভারতে অবস্থিত একটি দেশীয় রাজ্য৷ ১৩০৫ খ্রিস্টাব্দে এই রাজ্যকে প্রতিষ্ঠিত হয়েছিল বলে মনে করা হয়। রাজ্যটির রাজধানী ছিল বড়ম্বা শহরে। রাজ্যটির শেষ শাসক ১৯৫০ খ্রিস্টাব্দের ১লা জানুয়ারি তারিখে ভারতীয় অধিরাজ্যে অন্তর্ভুক্ত হওয়ার জনৌয স্বাক্ষর করেন। পরে রাজ্যটি ওড়িশার কটক জেলার অংশীভূত করা হয়।
ইতিহাস
১৩০৫ খ্রিস্টাব্দে তৎকালীন উড়িষ্যার মহারাজ শ্রী কৃষ্ণ নরসিংহ অদম্য সাহসিকতা এবং বুদ্ধিদীপ্তির জন্য হটকেশ্বর রাউতকে সোনখা এবং মোহুরী নামে দুটি গ্রাম ভূমি ও জনবসতিসহ প্রদান করেন। তিনিই এই বড়ম্বা রাজ্যের প্রতিষ্ঠাতা। এই রাজ্যটির মুল গ্রামদুটি একত্রে বর্তমানে সোনখামেরী শহর গঠন করেছে।
শাসকবর্গ
বড়ম্বা রাজ্যের শাসকগণ ১৮৭৪ খ্রিস্টাব্দের পূর্ব পর্যন্ত 'রাউত' উপাধি ব্যবহার করতেন। বড়ম্বার রাজপরিবারের প্রতীক ছিল একটি চিতাবাঘ।
অভিজিৎ রায়
অভিজিৎ রায় (১২ সেপ্টেম্বর ১৯৭১–২৬ ফেব্রুয়ারি ২০১৫) একজন বাংলাদেশী বংশোদ্ভূত মার্কিন প্রকৌশলী, ব্লগার ও লেখক। তিনি বাংলাদেশে মুক্তচিন্তার আন্দোলনের সাথে জড়িত ছিলেন এবং সরকারের সেন্সরশিপ ও ব্লগারদের কারাদণ্ডের বিরুদ্ধে আন্তর্জাতিক প্রতিবাদের সমন্বয়কারী ছিলেন। তিনি পেশায় একজন প্রকৌশলী হলেও, তার স্ব-প্রতিষ্ঠিত ওয়েবসাইট "মুক্তমনা"-য় লেখালেখির জন্য অধিক পরিচিত লাভ করেন। ২০১৫ সালের ২৬ ফেব্রুয়ারি তারিখে অমর একুশে গ্রন্থমেলা থেকে বের হওয়ার সময় অজ্ঞাত সন্ত্রাসীরা তাকে কুপিয়ে হত্যা করে ও তার স্ত্রী রাফিদা আহমেদ বন্যাকে আহত করে। বাংলাদেশী জঙ্গী সংগঠন আনসারুল্লাহ বাংলা টিম এই হামলার দায় স্বীকার করেছিল।
প্রাথমিক জীবন
অভিজিৎ রায় ঢাকার উদয়ন উচ্চ মাধ্যমিক বিদ্যালয় থেকে প্রাথমিক ও মাধ্যমিক শিক্ষা সম্পন্ন করেন। পরবর্তীতে ঢাকা কলেজের বিজ্ঞান বিভাগ থেকে উচ্চমাধ্যমিকের পাঠ সম্পন্ন করেন। এরপর বাংলাদেশ প্রকৌশল বিশ্ববিদ্যালয় থেকে যন্ত্রকৌশলে স্নাতক ডিগ্রি লাভ করেন এবং উচ্চশিক্ষার জন্য বাংলাদেশ ত্যাগ করার পূর্ব পর্যন্ত একই বিশ্ববিদ্যালয়ের প্রভাষক হিসেবে কাজ করেন।  তিনি সিঙ্গাপুরের জাতীয় বিশ্ববিদ্যালয় থেকে বায়োমেডিক্যাল ইঞ্জিনিয়ারিংয়ে স্নাতকোত্তর এবং ডক্টরেট ডিগ্রি অর্জন করেন। ২০০০ খ্রিষ্টাব্দে তিনি সেখান থেকে যুক্তরাষ্ট্রের জর্জিয়া অঙ্গরাজ্যের আটলান্টায় যান এবং বাংলাদেশে ফিরে না আসা পর্যন্ত সেখানে একজন প্রকৌশলী হিসাবে কাজ করতেন।  অভিজিৎ রায়ের পিতা ড. অজয় রায় ছিলেন ঢাকা বিশ্ববিদ্যালয়ের পদার্থবিজ্ঞান বিভাগের একুশে পদকবিজয়ী একজন অবসরপ্রাপ্ত শিক্ষক।
ব্যক্তিগত জীবন
২০০৭ সালে অভিজিৎ রায় রাফিদা আহমেদ বন্যা নামের একজন মুক্তমনা লেখিকাকে বিবাহ করেন। বন্যা পূর্ববিবাহিতা ছিলেন; প্রাক্তন স্বামীর সাথে বিবাহবিচ্ছেদের পরে অভিজিতের সাথে তার বিয়ে হয়। অভিজিতের ক্ষেত্রে এটাই তার প্রথম বিয়ে ছিল। বন্যার প্রথম দাম্পত্য-জীবনে “তৃষা” নামে একজন কন্যাসন্তান ছিল।
অভিজিৎ রায়ের মৃত্যুর কিছুদিন পর তার স্ত্রী রাফিদা আহমেদ বন্যা বাংলাদেশ থেকে যুক্তরাষ্ট্রে ফিরে যান এবং ফ্লোরিডায় তাদের বাড়ি বিক্রি করে অন্যত্র চলে যান।
মুক্তমনা ব্লগ
তিনি ২০০১ সালের দিকে সমমনা কয়েকজন লেখকদের নিয়ে মুক্তমনা নামক একটি ওয়েবসাইট তৈরি করেন। তিনি এই ওয়েবসাইটের আটজন নিয়ন্ত্রকদের অন্যতম ছিলেন। এই ওয়েবসাইটটি দ্য ববস সেরা অনলাইন পুরস্কারের জন্য মনোনীত হয়। মুক্তবুদ্ধি, নাস্তিকতা, বিজ্ঞানমনস্কতার প্রসার, মানবাধিকার ও সমকামীদের অধিকার প্রতিষ্ঠায় অবদান রাখার প্রেক্ষিতে “মুক্তমনা” ওয়েবসাইট ২০০৭ সালে শহীদ জননী জাহানারা ইমাম স্মৃতিপদক অর্জন করে।
অভিজিৎ রায় তার ব্যক্তিগত আদর্শভিত্তিক রচনাগুলোর জন্য ডানপন্থী ধর্মভিত্তিক রাজনৈতিক দল বাংলাদেশ জামায়াতে ইসলামীর সমর্থকদের নিকট থেকে হত্যার হুমকি পেয়েছিলেন। বাংলাদেশে অনলাইনে বই কেনাকাটার ওয়েবসাইট, রকমারি.কমের মালিক ইসলামি মৌলবাদীদের পক্ষ থেকে হত্যার হুমকি পাওয়ার পর তার ওয়েবসাইটে অভিজিতের বই বিক্রি করা বন্ধ করে দেন।
প্রতিবাদ
বহু বাংলাদেশী নাস্তিক ব্লগার ২০১৩ শাহবাগ আন্দোলনকে সমর্থন করেন। একই বছর ইসলামের অবমাননার কারণে ইসলামি দলগুলো নাস্তিক ব্লগারদের ফাঁসির দাবি জানিয়ে শাপলা চত্বরে আন্দোলনের ডাক দেয়। ২০১৩ খ্রিষ্টাব্দের ১৫ই ফেব্রুয়ারি আহমেদ রাজীব হায়দার কট্টরপন্থী সন্ত্রাসী কর্তৃক খুন হন। দ্য ববস সেরা অনলাইন পুরস্কারপ্রাপ্ত ব্লগার আসিফ মহিউদ্দিন আনোয়ার আল-আওলাকি দ্বারা প্রভাবিত চার যুবক দ্বারা আক্রান্ত হন। শফিউল ইসলাম নামক একজন সমাজবিদ্যার অধ্যাপক ইসলামি মৌলদের হাতে নিহত হন। মহিউদ্দিনের ব্লগ বাংলাদেশ টেলিযোগাযোগ নিয়ন্ত্রণ কমিশন কর্তৃক বন্ধ করে দেওয়া হয় এবং ইসলাম ও মুহাম্মাদের সম্পর্কে অবমাননাকর মন্তব্যের অভিযোগে তাকে গ্রেপ্তার করে।  বাংলাদেশ সরকার বহু ব্লগারদের গ্রেপ্তার করে এবং এক ডজনের মতো ওয়েবসাইট ও ব্লগ বন্ধ করে দেয়। হিউম্যান রাইটস্‌ ওয়াচ, অ্যামনেস্টি ইন্টারন্যাশনাল, রিপোটার্স উইদাউট বর্ডার্স, কমিটি টু প্রোটেক্ট জার্নালিস্ট ইত্যাদি আন্তর্জাতিক সংস্থা বাংলাদেশে ব্লগারদের গ্রেপ্তারের ঘটনার তীব্র নিন্দা জানায়।